Cortinarius anomalus

Un pissacan: ël Cortinarius anomalus 

 Descrission 
Capel fin a 6 cm, da fibrilos-setos a brinà (com soagnà da bava ëd lumassa sëcca), da òcra brunastr a rossastr, dle vire bleu lila vers ël bòrd che a l'é un pòch velà. Lamele motobin s-ciasse, bleu lila peui òcra anrossà. Gamba àuta fin a 10 cm e larga fin a 0,8 cm, bleu viòla an su, da biancastr a òcra an bass, fibrilos-setos e ghirlandà da un vel ciàir. Cortin-a motobin bondosa. Carn violëtta ant la gamba.

 Ambient 
A chërs sota latifeuje e conìfere.

 Comestibilità 

Sensa anteresse alimentar.

 Arferiment bibliogràfich për chi a veul fé dj'arserche pì ancreuse 
Cortinarius anomalus (Fr. : Fr.) Fries

Categorìa:Cortinarius